b'\n_START_ARTICLE_\nDiamantindustri i Israel\n_START_SECTION_\nHandelsinfrastruktur\n_START_PARAGRAPH_\nIndustrien er placeret i "diamantdistriktet", lokaliseret i Ramat Gan i Tel Aviv-distriktet. Komplekset er sat sammen af fire bygninger, indbyrdes forbundet med gangveje. Hele handelsoperationen finder sted i komplekset. Diamond Tower i distriktet har verdens st\xc3\xb8rste diamanthandelsplads.\n_START_SECTION_\nIndustriens principper\n_START_PARAGRAPH_\nDen israelske diamantindustri garanterer for at alle diamanter er 100\xc2\xa0% af naturlig oprindelse, og industrien deltager i Kimberly-processen, en autorisationplan med m\xc3\xa5l at forsikre mod at bloddiamanter n\xc3\xa5r markedet.\n_START_SECTION_\nHistorie\n_START_PARAGRAPH_\nSiden det femtende \xc3\xa5rhundrede, da en j\xc3\xb8disk diamantsliber fra Antwerpen, Lodewyk van Berken, opfandt scaifen, en maskine med en roterende metalskive med fint diamantpulver til polering af diamanter, har diamantslibning v\xc3\xa6ret et traditionelt j\xc3\xb8disk h\xc3\xa5ndv\xc3\xa6rk._NEWLINE_Den israelske diamantindustri begyndte i 1937, f\xc3\xb8r Den israelske uafh\xc3\xa6ngighedserkl\xc3\xa6ring, da den f\xc3\xb8rste diamantsliberi \xc3\xa5bnede i Petah Tiqwa. Efter at staten blev etableret, \xc3\xa6ndret forbruger\xc3\xb8konomien sig til en krigs\xc3\xb8konomi. Dette kom samtidig med h\xc3\xb8jden p\xc3\xa5 diamantkriserne, hvor mange krigsh\xc3\xa6rgede \xc3\xb8konomier k\xc3\xa6mpede for at reetablere sig. Siden da er industrien fortsat med at vokse, og dermed er skabt en verdensleder inden for diamantindustri.'